OpenLLM-France/wikimedia huggingface dataset:
# Mòcheno

El mòcheno és una varietat de l'alt alemany parlat en tres ciutats de la Vall del Fersina (alemany: Fersental, italià: Valle del Fersina, mòcheno: Bernstol), a Trent, nord-est d'Itàlia.
El mòcheno està estretament relacionat al bavarès i es classifica de diverses maneres, sigui com un dialecte bavarès meridional o com a llengua separada. Es va reportar que els parlants de mòcheno entenen parcialment el bavarès, cimbrià i alemany estàndard. Ara bé, les nombroses diferències en gramàtica, vocabulari i pronunciació el fan difícil de comprendre per als parlants de l'alemany estàndard.

## Distribució geogràfica

Segons el cens del 2001, el primer en el qual es va registrar llengües autòctones, el mòcheno era parlat per una major part en les següents municipalitats: Fierozzo (423 persones, 95.92 %), Palù del Fersina (184 persones, 95.34 %), Frassilongo (340 persones, 95.24 %, incloent-hi el vilatge de Roveda). En altres municipalitats de Trento, 1,329 persones es van declarar membres del grup lingüístic mòcheno, amb un total de 2,276 persones. En el cens del 2011, el nombre total de parlants a la província va disminuir a 1,660.

## Estatut

El mòcheno és reconegut oficialment a Trento per llei provincial i nacional. A la primeria dels anys 1990, diverses lleis i regulacions han passat pel Parlament italià i l'assemblea provincial que van posar l'idioma i la cultura mòcheno sota protecció. Un institut cultural va ser fundat per decret, el propòsit del qual és de salvaguardar i educar en aquesta llengua. Es va adaptar el currículum escolar perquè s'ensenyi en mòcheno, i es van canviar els rètols públics perquè siguin bilingües.

## Exemple

| Mócheno | Alemany | Català |
| Vatar ingar en Himbl, gahailegt kimmp der dai Núm. Der dai Raich schellt kemmen. | Vater unser im Himmel, geheiligt werde Dein Name. Dein Reich komme. | Pare nostre, que esteu en el cel, sigui santificat el vostre nom. Vingui a nosaltres el vostre regne. |

## Referències

* ↑ «Das Vaterunser auf Mòchenisch (Fersentalerisch)». Frankfurter Allgemeine Zeitung. [Consulta: 13 maig 2011].
# Múscul elevador de l'angle de la boca

El múscul elevador de l'angle de la boca (musculus levator anguli oris) o múscul caní, és un múscul de la cara, situat a la fossa canina de la maxil·lar superior; és petit i en forma de quadrilàter. Des de la fossa canina s'estén a la comissura dels llavis.
S'insereix per dalt, a la fossa canina sota el forat infraorbitari, per sota, a la pell i mucosa de les comissures labials.
La seva cara superficial es relaciona amb l'elevador propi del llavi superior, amb els nervis i vasos suborbitaris i amb la pell. La seva cara profunda cobreix part del maxil·lar superior.
Està innervat pel nervi facial.
La seva acció principal és aixecar la comissura dels llavis.

## Notes

* ↑ El Diccionari enciclopèdic de medicina considera el múscul elevador de l'angle de la boca com a sinonímia complementària. El TERMCAT, a l'inrevés, la proposa com a denominació principal, en consonància amb la classificació de la Terminologia Anatomica. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993, 435 p. (Diccionaris terminològics) ISBN 84-88169-06-X

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 18 abril 2015].
    Aquest article incorpora text de l'edició de l'Anatomia de Gray en domini públic.

## Enllaços externs

* LUC lao
* -160759731 al GPnotebook
* Levator+anguli+oris+muscle al Diccionari d'eMedicine
* PTCentral Arxivat 2005-08-04 a Wayback Machine.
# Route One/USA

Route One/USA és una pel·lícula dirigida per Robert Kramer l'any 1989. Es tracta d'un documental en què la ficció s'infiltra subtilment.

## Argument

Robert Kramer torna als Estats Units després d'uns quants anys d'absència a França, per tal de viatjar per la U.S. Route 1 que recorre la Costa Est i per filmar el seu viatge allà.
Robert Kramer es retroba amb Doc, interpretat per Paul McIsaac, personatge de ficció heroi de la seva pel·lícula anterior Doc's Kingdom (1987). Decideixen recórrer els 5.000 km d'asfalt de nord a sud, per trobar-se amb els habitants, resseguint la història del país per aquesta ruta. Robert Kramer, doncs, integra un personatge de ficció en una pel·lícula documental.

## Referències

* ↑ Dibujar el mundo. «Route One/USA», de Robert Kramer, cccb.org
* ↑ On the Road, Again: ‘Route One/USA’ Revisits 1980s America New York Times, 19 d'agost de 2020

## Vegeu també

* Cinema de guerrilla

## Enllaços externs

* Route One/USA a YouTube
* AnÀLISI A Critikat.com
# Bloqueig de la Viquipèdia a Turquia

El bloqueig de la Viquipèdia a Turquia es refereix a la decisió de les autoritats turques, el 29 d'abril de 2017, de bloquejar des de llavors a tot el país l'accés a les versions de la Viquipèdia en tots els idiomes. Les restriccions formen part de la purga política després de l'intent de cop d'Estat el 2016, un recent referèndum constitucional i una censura parcial contra la Viquipèdia els anys anteriors.
La noticia inicial la va reportar el grup digital independent Turkey Blocks el matí del 29 d'abril de 2017, advertint de la restricció a l'accés a totes les versions de l'enciclopèdia a Turquia. Reuters i la BBC van comunicar que les autoritats turques havien bloquejat l'accés a la Viquipèdia a Turquia al voltant de les 5:00 UTC. L'Autoritat d'Informació i Tecnologies de Comunicació de Turquia no va donar cap raó oficial i es va limitar a informar que «després d'una anàlisi tècnica i la consideració legal basada en la Llei n. 5651 (sobre Internet), es va prendre una mesura administrativa per a aquest lloc web». Mentre que la Veu d'Amèrica va informar que mitjans turcs van assenyalar que el bloqueig era producte de «continguts relacionats amb el terrorisme».
Segons el diari turc Hürriyet, el Govern turc havia sol·licitat a la Viquipèdia la remoció del contingut ofensiu, afegint que el bloqueig podria ser aixecat si la Viquipèdia accedia a les demandes turques. Durant el mateix dia, la «mesura administrativa» va ser reemplaçada per una ordre judicial de la 1a Cort Criminal de Pau d'Ankara, bloquejant l'accés a la Viquipèdia com a «mesura de protecció».
El 26 de desembre de 2019, el Tribunal Constitucional de Turquia va pronunciar-se considerant que el blocatge contravenia els drets humans i demanant que aquest s'aixequés, fet que es va dur a terme el dia 16 de gener de 2020, acabant així amb un bloqueig de 991 dies de durada.

## Referències

* 1 2 3 «Wikipedia blocked in Turkey». Turkey Blocks. [Consulta: 1r maig 2017].
* 1 2 3 «Turkish authorities block Wikipedia without giving reason». BBC News, 29-04-2017. [Consulta: 1r maig 2017].
* ↑ Kingsley, Patrick. «Turkey Purges 4,000 More Officials, and Blocks Wikipedia», 30-04-2017.
* ↑ «Turkey blocks Wikipedia as threat to national security»
* ↑ «Turkey blocks access to Wikipedia»
* ↑ «Monitors: Turkey Blocks Access to Wikipedia». Voice of America, 29-04-2017. [Consulta: 29 abril 2017].
* ↑ Press, Europa. «El Constitucional de Turquia ordena retirar la prohibició de Viquipèdia al país», 26-12-2019. [Consulta: 31 desembre 2019].
* ↑ «Turquia torna a permetre l'accés a la Viquipèdia després de gairebé tres anys de veto». El Periódico, 16-01-2020.

## Enllaços externs

* Edició de la Viquipèdia en turc (Vikipedi)
# Ait Oum el Bekht

Ait Oum El Bekht (àrab آيت أم البخث) és una comuna rural de la província de Béni Mellal de la regió de Béni Mellal-Khénifra. Segons el cens de 2014 tenia una població total de 8.198 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Satkhnum

Satkhnum (lectura incerta, "filla de Khnum" o Satba, "filla de Ba") va ser una princesa egípcia de la II Dinastia. No se sap de quin rei va ser filla. Només se la coneix per la seva estela trobada a la seva tomba de Helwan. A l'estela s'hi mostra a Satkhnum asseguda en una cadira davant d’una taula d’ofrenes. Al costat d'aquesta taula s'hi mostren moltes ofrenes. A sobre d’aquesta escena hi ha un petit text: la filla del rei Satkhnum. Malgrat, com dèiem, desconeixem qui era el pare de Khenmetpta, per motius estilístics de l'estela la princesa se la pot situar a la II Dinastia.

## Referències

* ↑ Köhler i Jones, 2009, p. 168-169.

## Vegeu també

* La dona a l'Antic Egipte.

## Bibliografia

* Köhler, E. Christiana; Jones, Jana. Helwan II, The Early Dynastic and Old Kingdom Funerary Relief Slabs (en anglès). 25. Rahden: Studien zur Archäologie und Geschichte Altägyptens, 2009. ISBN 978-3-86757-971-1.
# Muñico

Muñico és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 156 | 156 | 141 | 129 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Ashanti Gold SC

L'Ashanti Gold Sporting Club és un club de futbol de la ciutat d'Obuasi, Ghana.

## Història

El club es fundà el 1978 per un grup de treballadors de l'Ashanti Goldfields Corporation amb el nom de Obuasi Goldfields Sporting Club. El 2004 el club fou comprat per l'empresa Anglogold Ashanti i adoptà el nom actual. Fou finalista de la Copa de Campions africana el 1997.

## Palmarès

* Lliga ghanesa de futbol:
** 1993–94, 1994–95, 1995–96, 2014–15
* Copa ghanesa de futbol:
** 1992–93
* Ghana Telecom Gala:
** 1995/96

## Referències

* ↑ «Ashanti Gold SC». mtnfootball.com. Arxivat de l'original el 3 de gener 2014. [Consulta: 3 gener 2014].
* ↑ «Ghana - List of Champions». rsssf.com.
* ↑ «Ghana - List of Cup Winners». rsssf.com.

## Enllaços externs

* Web oficial Arxivat 2007-02-02 a Wayback Machine.
# Aristó (pintor)

Aristó (en grec Ἀρίστων) va ser un pintor grec, fill i deixeble d'Aristides de Tebes. Va pintar un sàtir que sostenia un gotet ornat amb una garlanda. Antòrides i Eufranor van ser deixebles seus.

## Referències

* ↑ Plini el vell. Naturalis Historia XXXV,36,23
* ↑ Smith, William. A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood., 2005.
# Asteriscus

Asteriscus és un gènere de plantes amb flors dins la família asteràcia. Conté 37 espècies.

## Taxonomia

* Asteriscus aquaticus (L.) Less.
* Asteriscus daltonii (Webb) Walp.
* Asteriscus graveolens (Forssk.) Less.
* Asteriscus hierochunticus (Michon) Wiklund
* Asteriscus imbricatus (Cav.) DC.
* Asteriscus intermedius (DC.) Pit. & Proust
* Asteriscus maritimus (L.) Less.
* Asteriscus pinifolius Maire & Wilczek
* Asteriscus pygmaeus (DC.) Coss. & Dur.
* Asteriscus schultzii (Bolle) Pit. & Proust
* Asteriscus sericeus (Canary Island Daisy)
* Asteriscus sessilis (Mill.) Moench
* Asteriscus smithii (Webb) Walp.
* Asteriscus spinosus (L.) Sch. Bip.
* Asteriscus stenophyllus (Link) Kuntze

## Referències

* ↑ Especies en The International Plant Names Index
* Plantarium|Asteriscus|47947
* Missouri Botanical Gardens - VAST (VAScular Tropicos) nomenclatural database Arxivat 2017-06-06 a Wayback Machine.
# Asterisme (símbol)

Un asterisme és un signe tipogràfic que s'escriu "⁂", format per tres asteriscs que formen un triangle.
El nom prové del terme astronòmic que designa un grup d'estrellaÉs força inusual, i s'utilitza de vegades per cridar l'atenció d'un fragment o per dividir en subcapítols un llibre. De vegades, se substitueix per tres o més asteriscs o punts consecutius.
El símbol ∴ (U+2234), tres punts en triangle, es fa servir en lògica i taquigrafia amb el significat de "per tant"; la seva forma inversa ∵ (U+2235) significa «perquè».

## Referències

* ↑ Del grec astēr (estrella) Alexander Humez, Nicholas D. Humez (2008). On the Dot: The Speck That Changed the World, p. 72 & 186n. ISBN 978-0-19-532499-0.
* ↑ Radim Peško, Louis Lüthi (2007). Dot Dot Dot 13, p. 193. Stuart Bailey, Peter Bilak, eds. ISBN 978-90-77620-07-6.
* ↑ Hudson, Robert. The Christian Writer's Manual of Style, 2010, p. 396. ISBN 978-0-310-86136-2.
# Associació de Mares i Pares d'Alumnes

Una associació de mares i pares d'alumnes (AMPA) és una forma d'organització dels pares i les mares dels alumnes d'un centre educatiu. Pot tenir com a funcions coordinar activitats extraescolars i d'entorn, el seguiment dels projectes de centre i l'escola de pares (on es donen consells de pedagogia i psicologia). Serveix també per donar veu als pares dins la comunitat educativa, segons les funcions encomanades pel projecte educatiu de centre. Els càrrecs de l'AMPA s'escullen per democràcia, segons un sistema de votacions o consens entre els voluntaris. A Espanya només un 16% dels pares col·labora d'una manera o una altra a les activitats de l'AMPA de l'escola on assisteixen els seus fills.
Antigament, l'associació es coneixia amb les sigles APA (Associació de Pares d'alumnes) però es va canviar la nomenclatura per qüestions de sexisme i perquè les mares són majoria en aquestes entitats.

## Referències

* ↑ Associacions de mares i pares d'alumnes (AMPA) a gencat

## Enllaços externs

* DECRET 202/1987, de 19 de maig, pel qual es regulen les associacions de pares d'alumnes.
* Què és la FaPaC? Arxivat 2017-04-21 a Wayback Machine.
* Les Associacions de Mares i Pares d'Alumnes (AMPA). Estat de la qüestió a Catalunya Enquesta del projecte “Famílies amb veu” a les AMPA.
# Arnaldo d'Astorga

Arnaldo d'Astorga fou bisbe d'Astorga entre 1144 i 1152. Se li atribueix la Chronica Adefonsi Imperatoris, un panegíric en prosa i vers dedicat al regnat d'Alfons VII de Castella.

## Referències

* ↑ (anglès) Simon Barton, The ‘Discovery of Aristocracy' in Twelfth-Century Spain: Portraits of the Secular Élite in the Poem of Almería Arxivat 2015-01-07 a Wayback Machine.
* (castellà) Bisbat d'Astorga
# Arroyomolinos de León

Arroyomolinos de León és un poble de la província de Huelva (Andalusia), que pertany a la comarca de Sierra de Huelva.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 1.168 | 1.163 | 1.174 | 1.157 | 1.135 | 1.127 | 1.117 | 1.105 | 1.078 |

## Enllaços externs

* La crónica de Arroyomolinos Blog d'opinió.
* Arroyomolinos de León - Sistema d'Informació Multiterritorial d'Andalusia
* Cascarrabias On-Line Arxivat 2016-09-20 a Wayback Machine. Versió On-Line de la revista Cascarrabias
* Arroyomolinos de León (Huelva) Web oficial.
# Atenció a la dependència a Castella i Lleó

L'atenció a la dependència a Castella i Lleó va tindre un desenvolupament normatiu com en altres comunitats autònomes.

## Abans de la llei de dependència

La Llei 5/2003, de 3 d'abril, d'Atenció i Protecció a les Persones Majors es dirigia a un col·lectiu concret dins de les persones en situació de dependència funcional, concretament la gent gran. En l'article 42 definia què entenia per situació de dependència, limitant-la a l'àmbit de la gent gran.

## Després de la llei de dependència

L'Ordre FAM/824/2007, de 30 d'abril, regulà el procediment per al reconeixement de la situació de dependència.

## Referències

* ↑ Cavas Martínez, Faustino; Sempere Navarro, Antonio V. Ley de dependencia : estudio de la ley 39/2006, de 14 diciembre, sobre Promoción de la Autonomía Personal y Atención a las personas en situación de dependencia. Cizur Menor: Aranzadi, 2007, p. 49. ISBN 9788483551912.
* ↑ Martín Jiménez, Rodrigo. «Capítulo 4. Título competencial y encuadramiento del modelo de protección social de la dependencia». A: Comentario sistemático de la Ley de la dependencia Ley 39/2006, de 14 de diciembre, de promoción de la autonomía personal y atención a las personas en situación de dependencia y normas autonómicas. 1a ed. Cizur Menor (Navarra): Thomson Aranzadi, 2008, p. 122-123. ISBN 978-84-8355-687-0.
* ↑ Martín Jiménez, 2008, p. 118.
* ↑ Barrios Baudor, Guillermo L. «Capítulo 12. El sistema integral de promoción de la autonomía personal y atención a las personas en situación de dependencia. Grados de dependencia y su valoración. Reconocimiento del derecho». A: Comentario sistemático de la Ley de la dependencia Ley 39/2006, de 14 de diciembre, de promoción de la autonomía personal y atención a las personas en situación de dependencia y normas autonómicas. 1a ed. Cizur Menor (Navarra): Thomson Aranzadi, 2008, p. 397. ISBN 978-84-8355-687-0.
# Asier de la Iglesia

Asier de la Iglesia (Zumarraga, Guipúscoa, 5 de gener de 1983) és un jugador de bàsquet basc. Amb 1,98 metres d'alçada, la seva posició a la pista és la d'aler pivot.
Es va formar a les categories inferiors del Goierri KE i va debutar a la Lliga EBA amb l'UFC Zamora la temporada 2003-04. Va jugar en diversos equips d'aquesta categoria i es va proclamar campió la temporada 2012-13 amb el Natra Oñati. També va jugar a LEB Plata amb l'Iraurgi la temporada 2010-11. Amb 29 anys li van diagnosticar esclerosi múltiple i, en no tenir ofertes de cap club de la categoria, va continuar jugant en equips de categoria autonòmica. La malaltia li va provocar un 40% de discapacitat i una falta de sensibilitat gairebé completa en dits i mans. Al cap de cinc anys, la temporada 2017-18 va tornar a l'EBA amb l'Ordizia-Basoa Banaketak, on va fer una mitjana de 17,3 punts, 13,4 rebots i 28,6 de valoració, amb un màxim personal de 23 punts, 23 rebots i 47 de valoració.
Un cop acabada la temporada del seu retorn a l'EBA va fitxar pel Delteco GBC de la Lliga Endesa per disputar l'últim partit de l'equip a la màxima competició espanyola contra el Joventut de Badalona, i es va convertir en el primer debutant de la Lliga Endesa amb esclerosi múltiple. Abans del partit es van oferir polseres solidàries a canvi d'un donatiu per impulsar l'estudi d'aquesta malaltia. Les polseres portaven imprès el lema No esperis que passi la tempesta, aprèn a ballar sota la pluja. Així, doncs, el partit es va convertir en un acte de suport a la investigació i a la lluita contra l'esclerosi múltiple.
Després de dos anys sense jugar, en el mes de gener de 2022 fitxa pel Torrelodones AD de la categoria «Federación» de la Comunitat de Madrid. L'equip acaba pujant a la Lliga EBA en acabar la temporada i asier renova per una temporada més.

## Referències

* ↑ Asier de la Iglesia jugador a l'ACB
* ↑ «Asier de la Iglesia, un MVP con esclerosis múltiple» (en castellà). Marca, 07-02-2018 [Consulta: 22 maig 2018].
* ↑ «Asier de la Iglesia, primer debutante con esclerosis múltiple en la ACB» (en castellà). El País, 20-05-2018 [Consulta: 22 maig 2018].
* ↑ «El Delteco GBC ficha a Asier de la Iglesia» (en castellà). ACB, 16-05-2018 [Consulta: 22 maig 2018]. Arxivat 23 de maig 2018 a Wayback Machine. «Còpia arxivada». Arxivat de l'original el 2018-05-23. [Consulta: 22 maig 2018].
* ↑ «Asier De la Iglesia: un debut histórico contra la esclerosis» (en castellà). Diario As, 20-05-2018 [Consulta: 22 maig 2018].
* ↑ «Asier de la Iglesia el gigante de Zumarraga vuelve a debutar». Onda Cero, 13-01-2022 [Consulta: 31 juliol 2023].
* ↑ «Asier De la Iglesia renueva y se convierte en la primera piedra del Baloncesto Torrelodones 2022/23». FEB, 02-08-2022 [Consulta: 31 juliol 2023].

## Enllaços externs

* Asier de la Iglesia jugador a l'ACB
# Baga de la Païssa

La Baga de la Païssa, és una obaga del terme municipal de Monistrol de Calders, al Moianès.
Està situada a l'esquerra del torrent de Colljovà, a llevant de la masia de la Païssa, a la qual pertany, en el vessant nord de la serra que enllaça el Serrat de la Rectora, a ponent, els Salarots, el Pla del Sant i les Esqueroses, a llevant.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Azorella

Azorella és un gènere de plantes amb flors dins la família Araliaceae, de vegades és considerat dins la família pròxima apiàcia. És originari d'Amèrica del Sud, Nova Zelanda i les Illes de l'Oceà del Sud.
Són petites mates arrodonides de creixement lent i de molta longevitat que creixen a les muntanyes i el litoral subantàrtic. Diverses espècies es cultiven com planta ornamental en jardins de rocalla.

## Referències

* ↑ «Azorella Lam.». Plants of the World Online. Royal Botanical Gardens Kew. [Consulta: 12 December 2018].
# BFJ

BFJ té els següents significats:
* Battle Fever J, sèrie de televisió de gènere tokusatsu del Japó
* British Food Journal, revista científica especialitzada en temes de ciència dels aliments
# Astyanax bockmanni

Astyanax bockmanni és una espècie de peix de la família dels caràcids i de l'ordre dels caraciformes.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Paranà al Brasil.

## Referències

* ↑ Baird, S. F. & C. F. Girard 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proc. Acad. Nat. Sci. Phila. v. 7: 24-29.
* ↑ BioLib (anglès)
* ↑ Vari, R.P. & Castro, R.M.C. 2007. New Species of Astyanax (Ostariophysi: Characiformes: Characidae) from the Upper Rio Paraná System, Brazil. Copeia 2007 (1): 150-162.
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Kavalco, K.F., R. Pazza i L. Foresti de Almeida-Toledo 2009. Astyanax bockmanni Vari and Castro, 2007: an ambiguous karyotype in the Astyanax genus. Genetica (2009) 136:135-139.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barjas

Barjas (en gallec, Barxas) és un municipi de la província de Lleó a la comunitat autònoma de Castella i Lleó. Forma part de la comarca d'El Bierzo i és un dels municipis en els quals es parla gallec.

## Demografia

Evolució demogràfica :
| 1991 | 1996 | 2001 | 2004 |
| 714 | 458 | 368 | 365 |

### Pobles i barris

* Albaredos
* Barjas
* Barrosas
* Busmayor
* Campo de Liebre
* Corporales
* Corrales
* Cruces
* Güimil
* Hermide
* Moldes
* Mosteiros
* Peñacaira
* Quintela
* Serviz
* Veigas do Seo

## Referències

* ↑ El plurilingüismo en España. María Teresa Turell, 2007. p 154
# Barbut verd de corona groga

El barbut verd de corona groga (Psilopogon henricii) és una espècie d'ocell de la família dels megalèmids (Megalaimidae) que habita els boscos de les terres baixes fins als 750 m, a la Península Malaia, Sumatra i Borneo.